ביתי שלי 
הרבה דברים יפים ראיתי בעולם,; הרים עוטי שלגים, יפי העמקים; ואנשים רבים כחול על שפת הים; והבהובי אורות כבים ונדלקים; ובנייני פאר המטפסים אל על; בקצב מסחרר - אבל, אבל, אבל; אבל ביתי שלי הקט והנכלם; אבל ביתי שלי יפה הוא מכולם,; מורדות כרמל, נופי שממה; חורשת זיתים צרובת חמה; ועל כולם ועל כולם; מעבר מרחקים וזמן; יפית לי ביתי בכרם בני תימן.; כל שהלב חפץ הוגש לי בעולם,; כל לילה ופלאו, כל יום חידוש אחר; אכלתי מלחמם, שתיתי מיינם,; אבל פתאום חשב לבי להישבר; פתאום לבי נזכר בלילה ובטל; בג'ארה ובאש, בלחם ובצל.; עלה ביתי שלי בדוחק של מונית; בצחצוחי קללה חמה וצבעונית,; והכביסה מגג אל גג; והשכונה עם ערב חג; ועל כולם ועל כולם; מעבר מרחקים וזמן; ניגון, ניגון שבת בכרם בני תימן.; 